Söögist.  Kolm korda päevas toitlustati meid instituudi restoranis. Hommikusöök oli klassikaline euroopa variant - krõbinad, sai, muna, tomat, kohv… Aga lõuna- ja õhtusöök olid mõnusalt vahemerelised - palju erinevaid vilju: suvikõrvits, baklažaan, paprika, oliivid, tomatid-kurgid, palju salateid, juustu, oliiviõliga kõik rohkelt üle piserdatud. Iga kord olid laual veinid. Saime kord isegi kala, see oli küll pisut kuiv, aga siiski meeldiv vaheldus. Desserdiks  klassikaline kreeka jogurt (paks, rammus ja hapukas) meega.